Vážené dotknuté osoby,

Prevádzkovateľ – Materská škola Kalinčiakova 1, 920 01 Hlohovec, IČO: 37988590, ktorý spracúva osobné údaje, je povinný plniť si povinnosti, ktoré mu ustanovujú právne predpisy vzťahujúce sa na ochranu osobných údajov. Medzi tieto právne predpisy patrí najmä, ale nielen NARIADENIE EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a Zákon č. 18/2018 Z. z. o ochrane osobných údajov a o zmene a doplnení niektorých zákonov (ďalej len ako „Zákon“).

V súvislosti s vyššie uvedeným došlo zo strany detí, resp. ich zákonných zástupcov k podpísaniu súhlasu so spracovaním osobných údajov.

Súčasťou dokumentu **,,súhlas so spracúvaním osobných údajov“** bol aj nasledovný bod:

***Súhlasím / Nesúhlasím*** *so zverejňovaním mena, priezviska a triedy dieťaťa na webovej stránke materskej školy, na dverách a nástenkách v priestoroch školy;*

Berúc do úvahy skutočnosť, že aplikačná prax potvrdená Úradom na ochranu osobných údajov SR preukázala, že na spracovateľské činnosti prevádzkovateľa uvedené vyššie sa súhlas dotknutej osoby nevyžaduje, prevádzkovateľ týmto vyhlasuje, že na predmetný bod súhlasu so spracovaním osobných údajov **nebude prihliadať.**

Aplikačná prax Úradu na ochranu osobných údajov SR rovnako potvrdila, že na zverejňovanie osobných údajov žiakov v rozsahu: meno, priezvisko a trieda na dverách a nástenkách v priestoroch materskej školy súhlas so spracúvaním osobných údajov potrebný nie je. **To znamená, že v platnosti ostáva len súhlas so spracúvaním osobných údajov detí pokiaľ ide o ich zverejňovanie na webovom sídle materskej školy.**

V ................................................................................., dňa ......................................

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

podpis štatutára

**Právne odôvodnenie**

***Súhlasím / Nesúhlasím*** *so zverejňovaním mena, priezviska a triedy dieťaťa na webovej stránke materskej školy, na dverách a nástenkách v priestoroch školy;*

Aplikačná prax potvrdená Úradom na ochranu osobných údajov SR preukázala, že prevádzkovatelia, ktorí majú status škôl a školských zariadení môžu vo svojich vnútorných priestoroch uverejňovať osobné údaje detí. V danom prípade možno účel spracúvania osobných údajov vymedziť ako propagáciu prevádzkovateľa. Právnym základom spracúvania osobných údajov je teda článok 6 ods. 1 písm. f) všeobecného nariadenie o ochrane údajov - ,,*spracúvanie je nevyhnutné na účely oprávnených záujmov, ktoré sleduje prevádzkovateľ alebo tretia strana, s výnimkou prípadov, keď nad takýmito záujmami prevažujú záujmy alebo základné práva a slobody dotknutej osoby, ktoré si vyžadujú ochranu osobných údajov, najmä ak je dotknutou osobou dieťa.“*

Avšak, pre prípad zverejnenia uvedených osobných údajov na webovej stránke, je prevádzkovateľ naďalej povinný vyžiadať si súhlas so spracúvaním osobných údajov od dotknutých osôb. Z tohto dôvodu zostáva súhlas so spracúvaním osobných údajov na daný účel nedotknutý.